**Am căutat Iubirea...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am căutat Iubirea

După zâmbet şi flori

Ştiind că fericirea

Găsi-voi in culori,

În freamătul de frunze

Şi în şoptiri de val

Am căutat iubirea

Şi-a fost totu-n zadar!

Dar am găsit Iubirea-n

Grădina cu măslini

Plângea de dorul celor

Care treceau străini

Prin faţa ei.. iar rugi

Şi mai înflăcărate

Ţâşneau ca un izvor

De lacrime curate

Privind tăcută-n ochii

De lacrimi şi rugi, plini,

Eu am găsit Iubirea-n

Grădina cu măslini!

Dar am plecat în lume

Spunându-mi: altădată,

Eu voi veni, Isuse,

Să-mi las al meu păcat..

Şi câte zile grele

Urmat-au de atunci..

Credeam că zbor spre stele..

Dar m-am izbit de stânci..

De valurile lumii

Purtând povara mea

Cu inima-n suspine,

Am mers la Golgota...

Şi-am regăsit iubirea,

Stătea pe crucea ei

Purtând păcatul lumii

Pe-aripa dragostei

Şi întrebând-o-n taină

De ce-i crucificat

Al ei trup fără haină

Pe cruce atârnat?

De ce porţi Doamne spinii?

Şi rănile din mâini

Cin' le-au făcut? Străinii

Ţi-au dat bice? Haini,

Ei s-au purtat cu tine..

O, Doamne... ce-ai făcut?

-"Eu port păcatul lumii

Şi-al tuturor, tăcut

Pe cruce.. dar inima

Îmi plânge pentru toţi..."

-"O, Doamne, de pe cruce

Să te dai jos, nu poţi?

Să vii să laşi iubirea

În inimile reci

Şi de la noi, o, Doamne..

Nicicând să nu mai pleci..?"

Cu ochii plini de lacrimi

Duioasă, m-a privit...

Mi-a spus atunci pe nume..

Mi-a spus:" O, Fiu iubit,

Îţi port a ta povară

Ca să fii mântuit

Mă lasă ca să intru

De azi în casa ta

Şi-n cerul minunat

Vei fi Mireasa Mea!"

N-am înţeles prea multe

Când Domnul m-a chemat

Dar ştiu c-atunci, Iubirea

La Cruce am aflat.

Şi am chemat Iubirea

Să-mi vină-n al meu prag

Şi gândul şi inima

Să I le dau cu drag

Să-mi poarte doruri, visuri

Spre cerul străveziu

Şi să m-ascund la Pieptu-I

Până nu-i prea târziu...